BabyDan Avantgarde sikkerhedsgitter med 1 forlænger, kirsebærtræ/sort
Du kan bruge et BabyDan Avantgarde sikkerhedsgitter til at passe på dit barn, når han eller hun begynder at kravle og gå rundt i hjemmet. På den måde kan du sørge for, at din guldklump ikke kommer tæt på trappen, døren, brændeovnen eller et område i hjemmet, som ikke er børnevenligt. Et presmonteret sikkerhedsgitter er det perfekte valg, hvis du vil undgå værktøj og huller i væg eller dørkarm, når du monterer det. Du kan let fjerne gitteret, hvis du har behov for det, eksempelvis når du har gæster. Den indbyggede sikkerhedsindikator viser, når du har monteret sikkerhedsgitteret korrekt. Du kan åbne gitteret fra begge sider med kun én hånd.